pythainlp/thaigov-v2-corpus-22032023 huggingface dataset:
วันพฤหัสบดีที่ 11 สิงหาคม 2565
สำนักงานปลัดกระทรวงกลาโหม ปันน้ำใจเติมรอยยิ้มให้ชุมชน เฉลิมพระชนมพรรษา “พระบรมราชชนนีพันปีหลวง”
พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม เป็นประธานการจัดกิจกรรมเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา 90 พรรษา (12 ส.ค. 65) ณ ห้องพินิตประชานาถ ในศาลาว่าการกลาโหม
ภายในกิจกรรมมีการรับชมการจัดกิจกรรมเฉลิมพระเกียรติฯ จาก นขต.สป. ในพื้นที่ต่าง ๆ ผ่านทางสื่ออิเล็กทรอนิกส์ และมอบถุงปันสุขรวมทั้งรถเข็นสำหรับผู้ป่วยให้แก่ชุมชนในพื้นที่โดยรอบศาลาว่าการกลาโหม ชุมชนละ 1 คัน ได้แก่ ชุมชนแพร่งภูธร ชุมชนแพร่งนรา ชุมชนแพร่งสรรพศาสตร์ ชุมชนศาลเจ้าพ่อเสือ ชุมชนปากคลองตลาด ชุมชนตลาดยอดพิมาน ชุมชนท่าเตียน ชุมชนมัสยิดบ้านตึกดิน และหน่วยงานด้านสาธารณสุข หน่วยงานละ 2 คัน ได้แก่ สถานีกาชาดที่ 2 สุขุมาลอนามัย ศูนย์บริการสาธารณสุข 1 สะพานมอญ และศูนย์บริการสาธารณสุข 9 ประชาธิปไตย สำหรับการจัดกิจกรรมในวันนี้ถือเป็นการบำเพ็ญสาธารณกุศลในการช่วยเหลือสังคม อันเป็นการแสดงออกถึงความสำนึกในพระมหากรุณาธิคุณที่ทรงมีต่อปวงชนชาวไทย และประเทศชาติ
วันเสาร์ที่ 14 สิงหาคม 2564
เกษียณคนที่ 1
กรุณาอวยพร อำลาผู้เกษียน
กรุณาอวยพร อำลาผู้เกษียน โดยกรุณาใส่่ชื่อ นามสกุล และเขียนคำอวยพรผู้เกษียน
วันอังคารที่ 11 มกราคม 2565
กระทรวงยุติธรรม หารือแนวทางการจัดทำงบประมาณรายจ่ายประจำปีงบประมาณ พ.ศ.๒๕๖๖ ร่วมกับสำนักงบประมาณ
กระทรวงยุติธรรม หารือแนวทางการจัดทำงบประมาณรายจ่ายประจำปีงบประมาณ พ.ศ.๒๕๖๖ ร่วมกับสำนักงบประมาณ
ในวันอังคารที่ ๑๑ มกราคม ๒๕๖๕ เวลา ๑๐.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมร่วมระหว่างกระทรวงยุติธรรมกับสำนักงบประมาณ เพื่อหารือแนวทางการจัดทำงบประมาณรายจ่ายประจำปีงบประมาณ พ.ศ. ๒๕๖๖ กระทรวงยุติธรรม โดยมี นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม พร้อมด้วย ผู้แทนจากส่วนราชการในสังกัดกระทรวงยุติธรรม ผู้แทนสภาทนายความฯ ผู้แทนเนติบัณฑิตยสภาฯ และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๑๐ - ๐๑ ชั้น ๑๐ และผ่านระบบการประชุมทางไกล (Video Conference)
โดยที่ประชุมได้รับฟังการชี้แจงนโยบายและแนวทางการจัดทำงบประมาณรายจ่ายประจำปีงบประมาณ พ.ศ. ๒๕๖๖ กระทรวงยุติธรรม ซึ่งจะดำเนินการให้สอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคงแห่งชาติ แผนการปฏิรูปประเทศ แผนปฏิบัติราชการของกระทรวง และนโยบายสำคัญของรัฐบาล รวมทั้งดำเนินการให้สอดคล้องกับสถานการณ์การระบาดของโรคติดเชื้อไวรัสโคโรนา 2019 (COVID -19) เพื่อให้ทุกหน่วยงานในสังกัดกระทรวงยุติธรรมนำไปใช้เป็นกรอบแนวทางในการจัดทำแผนงาน/โครงการ และเสนอคำขอรับการจัดสรรงบประมาณรายจ่ายประจำปีงบประมาณ พ.ศ.๒๕๖๖ ส่งผลต่อการบรรลุเป้าหมายของยุทธศาสตร์ชาติและแผนแม่บทภายใต้ยุทธศาสตร์ชาติต่อไป
วันอาทิตย์ที่ 5 ธันวาคม 2564
รมว.สธ. ร่วมกิจกรรมเนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (5 ธันวาคม 2564) ณ บริเวณท้องสนามหลวง กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ธงชัย เลิศวิไลรัตนพงศ์ รองปลัดกระทรวงสาธาร
วันนี้ (5 ธันวาคม 2564) ณ บริเวณท้องสนามหลวง กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข ร่วมพิธีทำบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564
วันพฤหัสบดีที่ 10 มีนาคม 2565
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๗/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๗/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
ในวันพุธที่ ๙ มีนาคม ๒๕๖๕ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๗/๒๕๖๕ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม พันตำรวจโท ประวุธ วงศ์สีนิล รองปลัดกระทรวงยุติธรรม พร้อมด้วยผู้บริหารระดับสูงของหน่วยงานในสังกัดกระทรวงยุติธรรม เข้าร่วม ผ่านระบบการประชุมทางไกล (Video Conference) และห้องประชุมกระทรวงยุติธรรม ๑๐-๐๑ อาคารกระทรวงยุติธรรม
โดยที่ประชุมได้รับทราบรายงานความคืบหน้าการบริหารจัดการบุคลากรด้านการออกแบบและก่อสร้างเพื่อรองรับ การดำเนินงานของกรมราชทัณฑ์ การจัดมหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ ๒/๒๕๖๕ ของกรมบังคับคดีและกรมคุ้มครองสิทธิและเสรีภาพ การรายงานความคืบหน้าการกำหนดแนวทางการแก้ไขปัญหาการหลบหนีของผู้ต้องขังจากเรือนจำหรือสถานที่คุมขัง ของกรมราชทัณฑ์ รวมทั้งการรายงานความคืบหน้าการดำเนินการคดีรถหรู กรมสอบสวนคดีพิเศษ
วันพฤหัสบดีที่ 5 พฤษภาคม 2565
ศ.(พิเศษ) ดร.เอนก (รมว.อว.) มอบนโยบายขับเคลื่อนฯ “ธัชชา” (TASSHA) พัฒนาวิทยสถานด้านสังคมศาสตร์ มนุษยศาสตร์และศิลปกรรมศาสตร์ของประเทศ-ยกระดับคุณภาพการศึกษา
ศ.(พิเศษ) ดร.เอนก (รมว.อว.) มอบนโยบายขับเคลื่อนฯ “ธัชชา” (TASSHA) พัฒนาวิทยสถานด้านสังคมศาสตร์ มนุษยศาสตร์และศิลปกรรมศาสตร์ของประเทศ-ยกระดับคุณภาพการศึกษา
เมื่อวันที่ 27 เมษายน 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรงการอุดมศึกษา วิทยาศาสตร์ วิจัยและนวัตกรรม(รมว.อว.) เป็นประธานประชุมสัมมนา เรื่อง “การขับเคลื่อนการพัฒนาวิทยสถานด้านสังคมศาสตร์ มนุษยศาสตร์ และศิลปกรรมแห่งประเทศไทย (Thailand Academy of Social Sciences, Humanities and Arts : TASSHA) หรือ “ธัชชา” และ เรื่อง “การยกระดับคุณภาพการศึกษา ในระดับอุดมศึกษา การผลติและการพัฒนาครู” ในการนี้ ผศ.ดร.ศรชัย มุ่งไธสง อธิการบดีมหาวิทยาลัยราชภัฏเชียงราย ในฐานะผู้อำนวยการสถาบันเศรษฐกิจพอเพียง ได้กล่าวถึงบทบาทของสถาบันเศรษฐกิจพอเพียงที่เป็นการรวบรวมองค์ความรู้และสร้างคลังความรู้ด้านเศรษฐกิจพอเพียง โดยการสร้างภาคีเครือข่ายร่วมกันนำไปสู่การขยายผลด้านเศรษฐกิจพอเพียง สร้างสื่อการเรียนรู้ที่ทันสมัยสู่การขยายผลการเรียนรู้ด้านเศรษฐกิจพอเพียงและสร้างรูปแบบการขยายผลการพัฒนาด้านเศรษฐกิจพอเพียง อีกทั้งเพื่อสื่อสารทั้งในและต่างประเทศให้เกิดองค์ความรู้ที่ยั่งยืนและสามารถนำไปใช้ประโยชน์ทั่วโลก การรับมอบนโยบายครั้งนี้ได้มี พิธีลงนามบันทึกข้อตกลงความร่วมมือ “การขับเคลื่อนการพัฒนาด้านสังคมศาสตร์ มนุษยศาสตร์และศิลปกรรมศาสตร์ของประเทศ” ระหว่างมหาวิทยาลัยราชภัฏและมหาวิทยาลัยเทคโนโลยีราชมงคล ณ หอปรัชญา ร.9 มหาวิทยาลัยราชภัฏเชียงราย
วันพุธที่ 26 มกราคม 2565
รฟม. ลงพื้นที่ตรวจการดำเนินงาน ลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
โดยตรวจสอบการดำเนินงานตามมาตรการแก้ไขปัญหาฝุ่นละออง PM 2.5
การรถไฟฟ้าขนส่งมวลชนแห่งประเทศไทย (รฟม.)กระทรวงคมนาคม โดยกองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดำเนินงานลดผลกระทบด้านสิ่งแวดล้อมในเขตพื้นที่ก่อสร้างโครงการรถไฟฟ้าสายสีเหลืองช่วงลาดพร้าว - สำโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสำโรง ถนนเทพารักษ์ โดยตรวจสอบการดำเนินงานตามมาตรการแก้ไขปัญหาฝุ่นละออง PM 2.5 เช่น การติดตั้งเครื่องพ่นละอองน้ำ การฉีดพรมน้ำ การปิดคลุมกองดิน และการทำความสะอาดพื้นที่ก่อสร้าง เป็นต้น และกำชับให้ผู้ปฏิบัติงานดูแลรักษาเครื่องมือและอุปกรณ์ต่าง ๆ ให้อยู่ในสภาพพร้อมใช้งานอยู่เสมอ อีกทั้งได้ตรวจสอบการจัดทำทางเดินเท้าชั่วคราวทดแทนทางเท้าเดิม เพื่ออำนวยความสะดวกให้แก่ประชาชน และเน้นย้ำให้เจ้าหน้าที่ปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด สามารถติดตามข้อมูลโครงการฯ ได้ที่เว็บไซต์www.mrta-yellowline.com และไลน์ : @mrtyellowline
วันศุกร์ที่ 31 ธันวาคม 2564
รัฐมนตรีว่าการกระทรวงยุติธรรม ขอบคุณผู้บริหาร-ข้าราชการ ตบเท้าเข้าอวยพรปีใหม่ ชมทุกคนทำงานเป็นทีม มุ่งมั่นมีประสิทธิภาพ
รัฐมนตรีว่าการกระทรวงยุติธรรม ขอบคุณผู้บริหาร-ข้าราชการ ตบเท้าเข้าอวยพรปีใหม่ ชมทุกคนทำงานเป็นทีม มุ่งมั่นมีประสิทธิภาพ แต่ยังต้องพัฒนาไปอีกขั้นเพื่อประโยชน์ของประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า คณะผู้บริหารกระทรวงยุติธรรม ได้เข้าสวัสดีและอวยพรเนื่องในวันปีใหม่ 2565 นำโดย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย อธิบดีกรมต่างๆ คณะผู้บริหาร และหัวหน้าหน่วยงานในสังกัดกระทรวงยุติธรรม ซึ่งตนได้อวยพรให้ทุกคนมีความสุขในปีใหม่ และต้องขอบคุณข้าราชการทุกท่านที่มุ่งมั่นร่วมใจกันทำงานอย่างหนักมาตลอด การทำงานของพวกเราเป็นทีม ข้าราชการทุกคนของกระทรวงมีความสามารถในหลายส่วน ทั้งการบริการและด้านกฎหมาย เป็นหน้าที่ที่ทำอยู่แล้ว ส่วนตนมาเติมเต็มในด้านต่างๆ สิ่งที่ผ่านมาในอดีต แม้จะดูเหมือนประสบความสำเร็จแล้ว แต่เรายังต้องก้าวย่างไปอีก เพื่อประโยชน์ของพี่น้องประชาชน
"ผมขอให้อำนาจสิ่งศักดิ์สิทธิ์คุ้มครองทุกคน อะไรที่เป็นทุกข์ขอให้หมดไป พบแต่ความสุข ในปีต่อไปเราต้องก้าวไปข้างหน้าอีก ทำงานเป็นทีมร่วมบูรณาการกับทุกภาคส่วน พวกเราทุกคนมีพลังในการทำงานเพื่อประโยชน์ของประเทศชาติ ที่ผ่านมาผมได้ร่วมทำงานกับทุกคน เราได้ผลงานที่ดี ขับเคลื่อนทุกอย่างเป็นไปด้วยความสามัคคี และตนมั่นใจว่าเมื่อข้ามไปยังปี 2565 แล้วอะไรต่างๆที่เรากำหนดกฎเกณฑ์ วางแนวทางปฏิบติไว้จะยิ่งดีขึ้นอีกมาก"นายสมศักดิ์ กล่าว
วันจันทร์ที่ 11 เมษายน 2565
สธ.เผยภูมิคุ้มกันจากวัคซีนจัดการ “โอมิครอน BA.2” ได้ดีกว่า BA.1 แต่ต้องฉีดเข็มกระตุ้นจึงจะมีภูมิคุ้มกันเพียงพอ
กระทรวงสาธารณสุข เผย ผลการศึกษาภูมิคุ้มกันจากวัคซีนโควิด 19 พบมีประสิทธิผลต่อเชื้อโอมิครอนสายพันธุ์ BA.2 ดีกว่า BA.1 แสดงถึง BA.2 ไม่ได้หลบภูมิคุ้มกันจากวัคซีนมากอย่างที่กังวล แต่การฉีด 2 เข็มระดับภูมิคุ้มกันยังไม่สูงเพียงพอ ต้องฉีดเข็มกระตุ้นเพิ่ม
กระทรวงสาธารณสุข เผย ผลการศึกษาภูมิคุ้มกันจากวัคซีนโควิด19 พบมีประสิทธิผลต่อเชื้อโอมิครอนสายพันธุ์ BA.2 ดีกว่า BA.1 แสดงถึง BA.2 ไม่ได้หลบภูมิคุ้มกันจากวัคซีนมากอย่างที่กังวล แต่การฉีด 2 เข็มระดับภูมิคุ้มกันยังไม่สูงเพียงพอ ต้องฉีดเข็มกระตุ้นเพิ่ม ซึ่งสอดคล้องกับผลการศึกษาทั่วโลก
วันนี้ (11 เมษายน 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ และดร.สุภาพร ภูมิอมร ผู้อำนวยการสถาบันชีววัตถุ กรมวิทยาศาสตร์การแพทย์ แถลงข่าวเรื่องภูมิคุ้มกันต่อไวรัสโควิด 19 สายพันธุ์ย่อย BA.2โดยความร่วมมือกับคณะแพทยศาสตร์ศิริราชพยาบาล มหาวิทยาลัยมหิดล
นพ.ศุภกิจกล่าวว่า ขณะนี้การระบาดของโรคโควิด19 ในประเทศไทยเป็นสายพันธุ์โอมิครอน สายพันธุ์ย่อย BA.2 ถึง 95.9% คาดว่าอีก 1-2 สัปดาห์จะมาแทนที่การระบาดของสายพันธุ์ BA.1 เป็น 100% เนื่องจาก BA.2 ความสามารถในการแพร่รวดเร็วกว่า ส่วนการฉีดวัคซีนโควิด 19 ในประเทศไทย ขณะนี้ฉีดเข็มกระตุ้นไปแล้ว 35-36% แต่เนื่องจากเชื้อโควิด 19 มีการกลายพันธุ์ต่อเนื่อง ภูมิคุ้มกันที่ได้จากวัคซีนอาจมีผลต่อแต่ละสายพันธุ์แตกต่างกัน กรมวิทยาศาสตร์การแพทย์จึงได้ศึกษาผลของภูมิคุ้มกันที่มีต่อไวรัสโควิด 19 จริง ด้วยวิธี Plaque Reduction Neutralization Test (PRNT) ซึ่งเป็นวิธีมาตรฐาน ต้องทดสอบภายในห้องปฏิบัติการชีวนิรภัยระดับ 3 โดยนำซีรั่มจากเลือดที่มีภูมิคุ้มกันของผู้รับวัคซีนโควิด 19 แล้ว 2 สัปดาห์ มาสู้กับไวรัส BA.2 ที่เพาะเลี้ยงไว้ และเจือจางซีรั่มในระดับเท่าตัว เพื่อหาจุดที่ไวรัสถูกทำลาย 50% ด้วยแอนติบอดีในซีรั่ม หรือ PRNT50ซึ่งใช้เวลาประมาณ 7-8 วันจึงทราบผล
ทั้งนี้ จากการตรวจระดับภูมิคุ้มกันที่มีผลต่อไวรัสทั้งกรณีได้รับวัคซีน2 เข็ม และ 3 เข็ม พบว่า วัคซีนทุกสูตรให้ระดับภูมิคุ้มกันที่ต่อสู้กับไวรัสโอมิครอน BA.2 ได้มากกว่า BA.1 ดังนั้น ข้อกังวลว่าสายพันธุ์ย่อย BA.2 จะหลบภูมิคุ้มกันจากวัคซีนได้มากกว่าจึงไม่น่าเป็นจริง อย่างไรก็ตาม การฉีดวัคซีน 2 เข็ม แม้จะเป็นช่วง 2 สัปดาห์หลังฉีด พบว่าภูมิคุ้มกันต่อ BA.2 ไม่ได้สูงมากนัก ดังนั้น ถ้าฉีด 2 เข็มมาแล้วหลายเดือน ภูมิคุ้มกันจะยิ่งน้อยลง แต่เมื่อฉีดกระตุ้นเข็ม 3 พบว่าภูมิคุ้มกันขึ้นในระดับสูงมากต่อไวรัสโอมิครอน BA.2 กรมวิทยาศาสตร์การแพทย์ จึงขอแนะนำให้ฉีดเข็มกระตุ้น (booster dose) โดยเร็วในคนที่ได้รับวัคซีนเพียง 2 เข็ม
******************************************* 11 เมษายน 2565
วันพฤหัสบดีที่ 2 กันยายน 2564
อนุมัติอุดหนุนค่าอุปกรณ์นักเรียนสายอาชีวศึกษา
วันพฤหัสบดีที่ 2 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติเงินอุดหนุนค่าอุปกรณ์การเรียนของนักเรียนสายอาชีพและอาชีวศึกษาในระดับ ปวช. โดยวิชาอุตสาหกรรมอุดหนุน 2,000 บาท/คน/ปี เทคโนโลยีสารสนเทศและการสื่อสาร 1,800 บาท/คน/ปี เกษตรกรรม 1,600 บาท/คน/ปี คหกรรม ประมง อุตสาหกรรมสิ่งทอ และอุตสากรรมท่องเที่ยว 1,200 บาท/คน/ปี พาณิชยกรรม ศิลปกรรม และอุตสาหกรรมบันเทิงและดนตรี 1,000 บาท/คน/ปี เริ่มตั้งแต่ปีการศึกษา 2564 เป็นต้นไป เพื่อช่วยแบ่งเบาภาระค่าใช้จ่ายให้แก่ผู้ปกครองและส่งเสริมให้นักเรียนได้พัฒนาทักษะฝีมือและฝึกประสบการณ์อาชีพได้อย่างเต็มที่ตลอดหลักสูตร ตลอดจนสร้างแรงจูงใจให้นักเรียนเข้ามาเรียนต่อสายอาชีวศึกษาให้มากขึ้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 9 สิงหาคม 2565
ผยง ศรีวณิช รับรางวัล CEO of the Year 2021 โดดเด่นด้านผู้นำการเงินดิจิทัล
นายผยง ศรีวณิช กรรมการผู้จัดการใหญ่ ธนาคารกรุงไทย รับรางวัลซีอีโอแห่งปี Bangkok Post CEO of the Year 2021 : Best CEO in Digital Finance
นายผยง ศรีวณิช กรรมการผู้จัดการใหญ่ ธนาคารกรุงไทย รับรางวัลซีอีโอแห่งปี Bangkok Post CEO of the Year 2021 : Best CEO in Digital Finance จากความสำเร็จในการนำเทคโนโลยีและนวัตกรรม พัฒนาผลิตภัณฑ์และบริการดิจิทัล ที่ตอบโจทย์ผู้ใช้บริการทุกกลุ่มในทุกมิติ และเป็นกลไกในการขับเคลื่อนเศรษฐกิจของประเทศ ช่วยลดความเหลื่อมล้ำในการเข้าถึงบริการทางการเงิน โดยเฉพาะแอปพลิเคชัน เป๋าตัง ซึ่งเป็น Thailand Open Digital Platform ที่เข้าถึงประชาชนทุกกลุ่มและเชื่อมต่อกับแพลตฟอร์มอื่นๆ อย่างไร้รอยต่อ ครอบคลุมทั้งบริการภาครัฐ สุขภาพ การศึกษา การออมและการลงทุน พร้อมยกระดับการให้บริการใหม่ๆ อย่างต่อเนื่อง เช่นสลากดิจิทัล ส่งผลให้ปัจจุบันมีผู้ใช้งานกว่า 34 ล้านคน รวมถึงแอปพลิเคชัน ถุงเงิน ที่มีผู้ใช้งานกว่า 1.5 ล้านร้านค้า
Bangkok Post CEO of the Year 2021 จัดโดยหนังสือพิมพ์บางกอกโพสต์ เพื่อมอบให้กับผู้นำองค์กรชั้นนำที่ประสบความสำเร็จในการดำเนินธุรกิจ ด้วยวิสัยทัศน์ที่โดดเด่น บริหารจัดการและกำหนดกลยุทธ์เพื่อขับเคลื่อนองค์กรอย่างมีประสิทธิภาพ สร้างองค์กรเติบโตอย่างยั่งยืน โดยคัดเลือกจากการโหวตของผู้อ่านและประชาชน
วันพฤหัสบดีที่ 5 พฤษภาคม 2565
​PM pleased with private sector’s donation of ATK sets and surgical masks
​PM pleased with private sector’s donation of ATK sets and surgical masks
Government Spokesperson Thanakorn Wangboonkongchana disclosed that on May 3, 2022, at 08.45 hrs, at the Command Building I, Government House, prior to the cabinet meeting, Mr. Tony Yang, president of HIP Global Co., Ltd. and Security Services Association of Thailand president, paid a courtesy call on Prime Minister and Defense Minister Gen. Prayut Chan-o-cha to hand over 100,000 sets of ATK (Antigen Test Kit) and 100,000 surgical masks (KN95), worth 10 million Baht, to Office of the Prime Minister for official use. Witnessing the presentation was Prime Minister’s Secretary General Distat Hotrakitya.
The Prime Minister took the opportunity to thank the private sector for providing support and joining force with the Government in fighting against the spread of COVID-19 in Thailand. He also emphasized the importance of masks with good quality and affordable prices to ensure effective prevention and easier access of the people.
วันอังคารที่ 16 สิงหาคม 2565
รฟท. ร่วมกับ การรถไฟมาเลเซีย ทดลองเดินขบวนรถสินค้าคอนเทนเนอร์ ระหว่างประเทศไทย - มาเลเซีย - สปป.ลาว
สร้าง Landbridge ใหม่ เชื่อมโยงการขนส่งสินค้าระหว่างประเทศ
เมื่อวันนี้ 15 สิงหาคม 2565 เวลา 16.30 น. ณ ย่านสถานีรับส่งสินค้าพหลโยธิน เขตจตุจักร กรุงเทพฯ นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม และMr. Mohd. Rani Hisham bin Abdul Aziz ผู้ว่าการรถไฟมาเลเซีย เป็นประธานในพิธี โดยมี His Excellency, Dato’ Jojie Samuel เอกอัครราชทูตมาเลเซียประจำประเทศไทย และ His Excellency Datuk Isham Ishak ปลัดกระทรวงคมนาคมมาเลเซีย ให้เกียรติร่วมเป็นสักขีพยาน ในพิธีทดลองเดินขบวนรถสินค้าคอนเทนเนอร์ระหว่างประเทศ ระหว่าง รฟท. กับ การรถไฟมาเลเซีย ผ่านเส้นทางเดินรถสายใหม่ จากปาดังเบซาร์ (ฝั่งมาเลเซีย) ถึงจังหวัดหนองคาย และเชื่อมต่อไปยังสถานีท่านาแล้งใน สปป.ลาว เพื่อสนับสนุนการส่งออกสินค้าผ่านแดน และเชื่อมโยงการขนส่งสินค้าผ่านทางรถไฟของทั้ง 3 ประเทศ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ความร่วมมือการเปิดเดินขบวนรถสินค้าคอนเทนเนอร์ จากปาดังเบซาร์ (ฝั่งมาเลเซีย) ถึงสถานีนาทา จังหวัดหนองคาย และขนส่งต่อไปยังสถานีท่านาแล้งใน สปป.ลาว ที่เกิดขึ้นในวันนี้ ถือเป็นหนึ่งในความสำเร็จของความร่วมมือระหว่างการรถไฟของทั้ง 2 ประเทศ ที่สนับสนุนให้มีการขนส่งสินค้าทางรถไฟ และสร้าง Landbridge เส้นทางใหม่ เชื่อมต่อการขนส่งสินค้าทางรางจากประเทศมาเลเซีย ถึงไทย และส่งต่อไปที่ สปป.ลาว ซึ่งสอดคล้องกับนโยบายของรัฐบาล และกระทรวงคมนาคม ที่ให้ความสำคัญต่อการพัฒนาระบบรางให้เป็นหนึ่งในโครงสร้างพื้นฐานด้านการคมนาคมขนส่งของประเทศ โดยมี รฟท. เป็นผู้พัฒนาและให้บริการโครงข่ายการขนส่งทางรางที่ดีแก่ภาคธุรกิจ และประชาชน
สำหรับ ขบวนรถสินค้าคอนเทนเนอร์ดังกล่าว จะทำการขนส่งสินค้าด้วยตู้คอนเทนเนอร์วางบนแคร่จำนวน 10 แคร่ ความยาว 20 ตู้ บรรทุกน้ำหนัก 62 ตัน/เที่ยว อัตราค่าขนส่งแบบเหมาขบวนรถไปกลับเที่ยวละ 320,800 บาท ซึ่งถึงเป็นอัตราการขนส่งที่ประหยัด และคุ้มค่าเมื่อเทียบกับการขนส่งสินค้าประเภทอื่น อีกทั้งยังสามารถอำนวยความสะดวกทั้งในด้านปริมาณการขนส่งได้ครั้งละจำนวนมาก และช่วยลดระยะเวลาการเดินทางได้เป็นอย่างดี
ทั้งนี้ การทดลองขนส่งสินค้าในระยะแรกจะเริ่มการขนส่งสินค้าเพื่อส่งออกและนำเข้าทางรถไฟ จากปาดังเบซาร์(ฝั่งมาเลเซีย) ไปสถานีนาทาก่อนจำนวน 20 ตู้ เริ่มออกเดินทางวันที่ 12 สิงหาคม 2565 จากปาดังเบซาร์(ฝั่งมาเลเซีย) ถึงสถานีหนองคายวันที่ 17 สิงหาคม 2565 เพื่อขนส่งต่อไปยังสถานีท่านาแล้ง สปป.ลาว และเชื่อมการขนส่งไปยังเส้นทางรถไฟจีน-ลาว สู่จุดหมายปลายทาง และหลังจากนั้นจะมีการทยอยขนส่งสินค้าทางรถไฟอย่างต่อเนื่องในอนาคต
วันอาทิตย์ที่ 14 พฤศจิกายน 2564
โฆษกรัฐบาลสวน “หญิงหน่อย” รัฐขับเคลื่อนเข้าสู่สังคม Carbon Neutrality อย่างต่อเนื่องและเป็นรูปธรรม เหน็บ นายกฯ เน้นทำมากกว่าพูด
โฆษกรัฐบาลสวนหญิงหน่อย รัฐขับเคลื่อนเข้าสู่สังคม Carbon Neutrality อย่างต่อเนื่องและเป็นรูปธรรม เหน็บ นายกฯ เน้นทำมากกว่าพูด แจงคำนึงถึงกระแสผู้บริโภคที่หันมาส่งเสริมสินค้า และบริการที่เป็นมิตรกับสิ่งแวดล้อมมากขึ้น เพื่อการพัฒนาที่ยั่งยืน
วันที่ 14 พ.ย. 64 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ประกาศในงาน UN Climate Change Conference (COP26) โดยให้สัญญาว่าจะขับเคลื่อนเป้าหมายเพื่อเข้าสู่สังคม Carbon Neutrality จากปี ค.ศ.2065 เป็น 2050 แต่ประเทศไทยกลับยังไม่มีการเตรียมตัวอย่างเป็นรูปธรรมเพื่อบรรลุเป้าหมายดังกล่าวให้สำเร็จว่า ท่านนายกฯ ให้ความสำคัญกับการเติบโตทางเศรษฐกิจอย่างสมดุลและเป็นมิตรต่อสิ่งแวดล้อมตามโมเดลเศรษฐกิจ BCG ตลอดจนหามาตรการเพื่อแก้ไขปัญหา climate change โดยเฉพาะในส่วนที่เกี่ยวกับการลดและควบคุมการปล่อยก๊าซเรือนกระจก โดยจะใช้โอกาสนี้พลิกโฉมประเทศสู่เศรษฐกิจสร้างคุณค่า เน้นการเติบโตที่สมดุล ยั่งยืน และเป็นมิตรต่อสิ่งแวดล้อมมากยิ่งขึ้น โดยไทยต้องเร่งพัฒนาองค์ความรู้และเพิ่มขีดความสามารถในการสร้างสรรค์นวัตกรรมและเทคโนโลยีใหม่ ๆ รวมถึงเสริมสร้างความร่วมมือกับประเทศต่าง ๆ เพื่อส่งเสริมเศรษฐกิจและสังคมคาร์บอนต่ำ ผ่านโครงการทวิภาคีเพื่อแลกเปลี่ยนองค์ความรู้และเทคโนโลยีต่าง ๆ และโครงการแบ่งปันคาร์บอนเครดิตร่วมกัน ทั้งนี้ ท่านนายกฯ พยายามอย่างเต็มที่เพื่อให้การเปลี่ยนผ่านเป็นไปอย่างราบรื่น และเกิดผลกระทบให้น้อยที่สุด
โฆษกประจำสำนักนายกรัฐมนตรี กล่าวต่อว่า ขณะนี้รัฐบาลอยู่ระหว่างการจัดทำยุทธศาสตร์ระยะยาว โดยกระทรวงทรัพยากรธรรมชาติและสิ่งแวดล้อม ร่วมกับกระทรวงพลังงาน จัดทำเป้าหมายการมุ่งสู่ความเป็นกลางทางคาร์บอนภายในปี ค.ศ. 2065 นอกจากนี้ รัฐบาลยังเร่งยกร่างพระราชบัญญัติการเปลี่ยนแปลงสภาพภูมิอากาศ ซึ่งจะเป็นกฎหมายที่ครอบคลุมประเด็นด้านการเปลี่ยนแปลงสภาพภูมิอากาศในทุกมิติอีกด้วย ทั้งนี้ ที่ผ่านมารัฐบาลยังช่วยส่งเสริมอุตสาหกรรมทำความเย็นในการลดและเลิกใช้สารไฮโดรคลอโรฟลูออโรคาร์บอนที่ทำลายชั้นบรรยากาศและปล่อยก๊าซเรือนกระจกสูง และผลักดันเรื่องอุตสาหกรรมยานยนต์ไฟฟ้า เพื่อให้ไทยเป็นฐานการผลิตยานยนต์ไฟฟ้าและเปลี่ยนผ่านไปใช้รถยนต์ไฟฟ้าได้ โดยตั้งเป้าที่จะให้มีการผลิตยานยนต์ไฟฟ้าให้ได้ร้อยละ 30 ของการผลิตยานยนต์ทั้งหมด อย่างไรก็ตาม รัฐบาลพร้อมให้ความช่วยเหลือภาคเอกชนในอุตสาหกรรมต่าง ๆ เพื่อปรับตัวและก้าวผ่านสู่เศรษฐกิจคาร์บอนต่ำ
“หากคุณหญิงสุดารัตน์เปิดใจให้กว้าง ไม่เน้นหาเสียงเรียกคะแนนนิยมให้ตัวเองเพียงอย่างเดียว ก็จะเห็นว่ารัฐบาลมีการดำเนินการเรื่องนี้มาอย่างต่อเนื่อง และเห็นผลอย่างเป็นรูปธรรม เพียงแต่ท่านนายกฯ ไม่ใช่คนที่ทำอะไรแล้วต้องออกมาพูด มาโชว์ผลงานตัวเองอยู่เป็นนิจเหมือนนักการเมืองบางคน แต่ท่านนายกฯ ตั้งใจพัฒนาเศรษฐกิจสีเขียวของประเทศ พร้อมกับการพัฒนาศักยภาพของภาคธุรกิจไทย โดยคำนึงถึงกระแสผู้บริโภคที่หันมาส่งเสริมสินค้าและบริการที่เป็นมิตรกับสิ่งแวดล้อมมากขึ้น เพื่อการพัฒนาที่ยั่งยืน” นายธนกร กล่าว
วันศุกร์ที่ 18 มิถุนายน 2564
"อนุทิน" เผยวันนี้วัคซีนแอสตร้าเซนเนก้า 1 ล้านโดส พร้อมกระจายทันที
"อนุทิน" เผยวันนี้วัคซีนแอสตร้าเซนเนก้า 1 ล้านโดส พร้อมกระจายทันที
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาคจากกลุ่มแสนสิริ 2 ล้านบาทสนับสนุนศูนย์ฉีดวัคซีนกลางบางซื่อ เผยวันนี้รับมอบวัคซีนแอสตร้าเซนเนก้า 1 ล้านโดส กระจายทันที และจะเข้ามาอย่างต่อเนื่อง แจงเปิดประเทศใน 120 วัน ยึดความปลอดภัยเป็นหลัก พิจารณาทุกมิติอย่างสมดุล
วันนี้ (18 มิถุนายน 2564) ที่ศูนย์ฉีดวัคซีนกลางบางซื่อ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์สุระ วิเศษศักดิ์ รองปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค นายแพทย์สุวรรณชัย วัฒนายิ่งเจริญชัย อธิบดีกรมอนามัย นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และผู้บริหารกระทรวงสาธารณสุข ร่วมพิธีรับมอบเงินบริจาคจากนายเศรษฐา ทวีสิน กรรมการผู้จัดการใหญ่บริษัท แสนสิริ จำกัด (มหาชน) จำนวน 2 ล้านบาท เพื่อสนับสนุนการดำเนินงานของศูนย์ฉีดวัคซีนกลางบางซื่อ
นายอนุทินกล่าวว่า ศูนย์ฉีดวัคซีนกลางบางซื่อฉีดวัคซีนให้ประชาชน 1-2 หมื่นคนต่อวัน ระยะแรกฉีดให้ผู้ประกอบอาชีพกลุ่มขนส่งสาธารณะและองค์กรต่างๆ ต่อมาขยายบริการประชาชนใน กทม. ปริมณฑล และกลุ่มผู้สูงอายุ ผู้ป่วย 7 โรคเรื้อรังในเขต กทม. ที่ถูกเลื่อนนัดจากหมอพร้อม ตั้งแต่วันที่ 24 พฤษภาคม - 17 มิถุนายน 2564ฉีดวัคซีนรวม 294,900 โดส สำหรับการบริจาคของกลุ่มแสนสิริจำนวน 2 ล้านบาท จะนำไปจัดซื้อตู้แช่วัคซีนที่มีระบบติดตามควบคุมอุณหภูมิ 2 ตู้ เครื่องติดตามการทำงานของหัวใจ 2 เครื่อง และเครื่องวัดความดันโลหิต 20 เครื่องเพื่อสนับสนุนการทำงานของศูนย์ฉีดวัคซีนกลางบางซื่อ
นายอนุทินกล่าวต่อว่า วันนี้กระทรวงสาธารณสุขรับมอบวัคซีนแอสตร้าเซนเนก้า 1 ล้านโดส หลังจากตรวจคุณภาพบ่ายนี้จะกระจายทันทีตามสูตรคำนวณที่กำหนดร่วมกับ ศบค. รวมแล้วสัปดาห์นี้มีวัคซีนแอสตร้าเซนเนก้า เข้ามา 1.6 ล้านโดส ส่วนสัปดาห์ถัดไปจะมีการส่งมอบอย่างต่อเนื่องตามสัญญา กรมควบคุมโรคจะหารือจำนวนการจัดส่งกับบริษัทแอสตร้าเซนเนก้าจนครบ 61 ล้านโดส นอกจากนี้ จะมีวัคซีนซิโนแวค 2 ล้านโดสเข้ามาในวันที่ 24 มิถุนายน การฉีดวัคซีนในเดือนมิถุนายนเน้นในกลุ่มผู้สูงอายุ 60 ปีขึ้นไป และ 7 กลุ่มโรคเรื้อรัง โดยเฉพาะที่ลงทะเบียนผ่านหมอพร้อมต้องได้รับวัคซีนตามกำหนด รวมทั้งผู้ที่ถูกเลื่อนนัด เพื่อลดอัตราการเสียชีวิต สำหรับการจัดหาวัคซีน ศบค.รับทราบว่าเรามีและเจรจาจัดหาได้ 105 ล้านโดส และกระทรวงสาธารณสุขจะขอซื้อเพิ่มอีกให้ครบ 150 ล้านในปี 2565
ส่วนนโยบายของนายกรัฐมนตรีที่จะเปิดประเทศใน 120 วัน ยึดความปลอดภัยของประเทศและคนไทยเป็นลำดับแรก ผ่านการประเมินอย่างรอบด้านทั้งการควบคุมโรค เศรษฐกิจ และการดำเนินชีวิตของประชาชนอย่างสมดุลรวมทั้งพยายามเร่งฉีดวัคซีนให้ประชาชนในประเทศมากที่สุด สำหรับนักท่องเที่ยวต่างชาติที่จะเข้ามาต้องฉีดวัคซีนโควิด 19 ให้ครบตามข้อกำหนดของวัคซีนแต่ละชนิด และเป็นวัคซีนที่สำนักงานคณะกรรมการอาหารและยา (อย.)ขึ้นทะเบียนหรือองค์การอนามัยโลก (WHO) ให้การรับรอง เช่น ไฟเซอร์ยังไม่ขึ้นทะเบียน อย. แต่ WHO ให้การรับรองหากฉีดครบ 2 เข็มก็เข้ามาได้ หรือจอห์นสัน แอนด์ จอห์นสัน ที่ อย.รับรองแล้ว แต่ฉีดเข็มเดียว เป็นต้น โดยยังคงมาตรการกักตัว 14 วัน ตามมาตรการป้องกันสูงสุด
****************************************18 มิถุนายน 2564
วันจันทร์ที่ 6 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 3 จังหวัด ประจำวันที่ 6 ธันวาคม 2564 เวลา 08.30 น. สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 6 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 6 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด ได้แก่ สุราษฎร์ธานี นครศรีธรรมราช และชุมพร สามารถสัญจรผ่านได้ 1 สายทาง ได้แก่ สายทาง นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 2 สายทาง แบ่งเป็น น้ำท่วมสูง 1 สายทาง (1 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 60 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อำเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+400 - 5+450)
ขณะนี้สำนักงานทางหลวงชนบทที่ 11 (สุราษฎร์ธานี) และหน่วยงานในสังกัด ได้ระดมกำลังเจ้าหน้าที่ในการติดตั้งสะพานเบลีย์เพื่อให้ประชาชนสัญจรผ่านได้โดยเร็ว เป็นการอำนวยความสะดวกปลอดภัยและบรรเทาความเดือดร้อนให้กับประชาชนอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งคาดว่าจะดำเนินการแล้วเสร็จ และสามารถให้ประชาชนสัญจรผ่านได้ประมาณ 14.00 น. ของวันนี้ ทั้งนี้ ประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
วันพฤหัสบดีที่ 28 ตุลาคม 2564
โฆษกรัฐบาลเผย “นายกฯ” สั่งปราบปรามการลักลอบจำหน่าย “ฟาวิพิราเวียร์” ไม่ผ่านอนุมัติจาก อย. พร้อมให้ทุกหน่วยงานเตือนประชาชนอย่าหลงเชื่อซื้อยากินเอง หวั่นเสียโอกาสในการรักษาที่ถูกต้อง
โฆษกรัฐบาลเผย “นายกฯ” สั่งปราบปรามการลักลอบจำหน่าย “ฟาวิพิราเวียร์” ไม่ผ่านอนุมัติจาก อย. พร้อมให้ทุกหน่วยงานเตือนประชาชนอย่าหลงเชื่อซื้อยากินเอง หวั่นเสียโอกาสในการรักษาที่ถูกต้อง ทั้งเสี่ยงในการแพร่เชื้อให้ผู้อื่นด้วย
วันที่ 28 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งเจ้าหน้าที่กวดขัน จับกุมการลักลอบจำหน่ายยา “ฟาวิพิราเวียร์” ปลอม ไม่ผ่านอนุมัติจาก อย. ถือเป็นการหลอกลวงประชาชนขั้นรุนแรง เพราะเป็นการซ้ำเติมผู้ป่วยและอาจทำให้ผู้ป่วยเสียโอกาสในการรักษาที่ถูกต้อง อีกทั้งเสี่ยงในการแพร่เชื้อให้ผู้อื่นด้วย ทั้งนี้นายกรัฐมนตรีห่วงใยพี่น้องประชาชนในช่วงสถานการณ์การแพร่ระบาดของโรคโควิด-19 ขอให้ระมัดระวังการเลือกซื้อผลิตภัณฑ์สุขภาพ ควรเลือกซื้อจากร้านทางการแพทย์ที่เชื่อถือได้ นอกจากนี้ ยาฟาวิพิราเวียร์เป็นยาควบคุมพิเศษ ควรอยู่ภายใต้การดูแลของแพทย์อย่างใกล้ชิด เนื่องจากต้องติดตามอาการข้างเคียงและผลการรักษาระหว่างใช้ยา โดยเฉพาะผู้ที่มีความเสี่ยงจากผลข้างเคียง เช่น ผู้มีโรคประจำตัว หญิงตั้งครรภ์ จึงไม่สามารถจำหน่ายให้ประชาชนผ่านช่องทางทั่วไปได้
นายธนกร กล่าวอีกว่า ล่าสุด เจ้าหน้าที่ตำรวจจับกุมผู้ต้องหาได้แล้ว 9 ราย จากการลักลอบจำหน่ายยาฟาวิพิราเวียร์ ยี่ห้อฟาเวียร์ ผ่านสื่อออนไลน์โดยไม่ได้รับอนุญาต พร้อมยึดยาฟาวิพิราเวียร์ ของกลาง จำนวน 390 กล่อง ซึ่งได้แจ้งดำเนินคดีในความผิดตามพระราชบัญญัติยา พ.ศ. 2510 ฐานขายยาแผนปัจจุบันโดยไม่ได้รับอนุญาต ต้องระวางโทษจำคุกไม่เกิน 5 ปี และปรับไม่เกิน 10,000 บาท และพระราชบัญญัติวิชาชีพเภสัชกรรม พ.ศ. 2537 ฐานประกอบวิชาชีพเภสัชกรรมโดยไม่ได้รับอนุญาต ต้องระวางโทษจำคุกไม่เกิน 3 ปี หรือปรับไม่เกิน 30,000 บาท หรือทั้งจำทั้งปรับ หากประชาชนช่วยกันสอดส่อง พบเห็นการกระทำลักษณะดังกล่าว สามารถแจ้งได้ที่ สายด่วน ปคบ. 1135 หรือหากพบเห็นการลักลอบผลิต นำเข้า จำหน่ายผลิตภัณฑ์สุขภาพที่ผิดกฎหมาย สามารถแจ้งได้ที่สายด่วน อย. 1556 นายกรัฐมนตรีสั่งดำเนินการอย่างเด็ดขาดและให้ดำเนินการรับโทษตามกฎหมายขั้นสูงสุด ทั้งนี้ ยืนยันว่า ยาที่ถูกผลิตหรือที่รัฐบาลโดย สธ. นำเข้ามาในประเทศไทยผ่าน อย. สามารถตรวจสอบได้
วันอังคารที่ 19 เมษายน 2565
ครม.อนุมัติแก้กฎหมายเพิ่มทุนทรัพย์ไกล่เกลี่ยข้อพิพาททางแพ่งอื่นเป็น 2 ล้านบาท
ครม.อนุมัติแก้กฎหมายเพิ่มทุนทรัพย์ไกล่เกลี่ยข้อพิพาททางแพ่งอื่นเป็น 2 ล้านบาท
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า ครม.อนุมัติร่างพระราชกฤษฎีกากำหนดทุนทรัพย์การไกล่เกลี่ยและประนอมข้อพิพาททางแพ่งอื่น พ.ศ. .... ซึ่งเป็นการแก้กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. 2553 โดยเพิ่มจำนวนทุนทรัพย์ของการไกล่เกลี่ยและประนอมข้อพิพาททางแพ่งอื่น ที่ไม่ใช่ข้อพิพาททางแพ่งเกี่ยวกับที่ดินและมรดก จากเดิมที่กำหนดทุนทรัพย์ไว้ไม่เกิน 2 แสนบาท เพิ่มเป็น 2 ล้านบาท เนื่องจากที่ผ่านมามีประชาชนที่เกิดข้อพิพาททางแพ่งอื่นมีทุนทรัพย์มากกว่า 200,000 บาท ยื่นคำร้องขอไกล่เกลี่ยข้อพิพาทจำนวนมาก จึงจำเป็นต้องแก้กฎกระทรวงดังกล่าวเพื่อให้การไกล่เกลี่ยและประนอมข้อพิพาททางแพ่งอื่นมีความเหมาะสมกับสภาวะเศรษฐกิจในปัจจุบัน
วันพฤหัสบดีที่ 26 สิงหาคม 2564
“นายกตู่” สั่ง “รมว.เฮ้ง” เตรียมตำแหน่งงาน EEC เกือบ 4 แสนอัตรา ช่วยคนตกงาน
รัฐมนตรีว่าการกระทรวงแรงงาน รับลูกนายกเร่งเตรียม ตำแหน่งงานพื้นที่เศรษฐกิจในเขตพัฒนาพิเศษภาคตะวันออก (EEC) เกือบ 4 แสนอัตรา
เผย 5 ประเภทกิจการอุตสาหกรรมการผลิต อุตสาหกรรมส่ง/ปลีก/ซ่อมยานยนต์ อุตสาหกรรมอุปกรณ์การแพทย์ อุตสาหกรรมโลจิสติกส์ และหน่วยงานราชการในพื้นที่ยังต้องการแรงงาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา และพล.อ.ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน มีความห่วงใยคนว่างงานจากกรณีสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ เปิดเผยถึงสถานการณ์การว่างงานในไตรมาสที่สองปี 2564 ที่เกิดจากผลกระทบของ COVID-19 จึงมอบหมายให้ผมในฐานะรัฐมนตรีว่าการกระทรวงแรงงานรับมาดูแลทันที ซึ่งผมไม่เคยนิ่งนอนใจได้มอบหมายกรมการจัดหางานสำรวจความต้องนายจ้าง/สถานประกอบการ โดยพบว่าพื้นที่เศรษฐกิจในเขตพัฒนาพิเศษภาคตะวันออก (Eastern Economic Corridor : EEC) ใน 3 จังหวัด ระยอง ชลบุรี ฉะเชิงเทรา ปัจจุบันมีความต้องการแรงงานเร่งด่วน จำนวน 31,556 อัตรา แบ่งเป็น สาขาอุตสาหกรรมการผลิต อุตสาหกรรมการขายส่งและการขายปลีก การซ่อมยานยนต์และจักรยานยนต์ อุตสาหกรรมอุปกรณ์ทางการแพทย์และสุขภาพ อุตสาหกรรมโลจิสติกส์ และหน่วยงานราชการในพื้นที่ ซึ่งภายใน 5 ปี พื้นที่อีอีซีมีความต้องการแรงงานเกือบ 400,000 อัตรา ซึ่งพร้อมจ้างงานตั้งแต่วุฒิการศึกษาระดับปริญญาตรี – ระดับประถมศึกษา ตามอัตราค่าแรงที่ตกลงกันโดยไม่น้อยกว่าอัตราค่าจ้างขั้นต่ำ ทั้งยังมีสวัสดิการและเบี้ยขยัน โดยสถานประกอบการที่ต้องการแรงงานและเปิดรับสมัครจำนวนมาก ได้แก่ บริษัท บิ๊กซี ซุปเปอร์เซ็นเตอร์ จำกัด บริษัท พนัสโพลทรี่ กรุ๊ป จำกัด บริษัท อิตาเลี่ยนไทย ดีเวล็อปเมนต์ จำกัด (มหาชน) บริษัท ซีฟโก้ จำกัด บริษัท ช.การช่าง จำกัด (มหาชน) และบริษัท ไมเนอร์ อินเตอร์เนชั่นแนล จำกัด (มหาชน)
ด้าน นายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานได้เตรียมช่องทางการให้บริการคนหางาน คนว่างงาน และทุกคนที่ต้องการมีงานทำผ่านทางออนไลน์ (E – Services) โดยผู้ที่สนใจสามารถลงทะเบียนได้ที่ smartjob.doe.go.th หรือ ไทยมีงานทำ.com ซึ่งระบบของกรมการจัดหางานจะMatching ระหว่างผู้สมัครงานและสถานประกอบการ โดยแนะนำงานที่ตรงกับความต้องการให้ผู้สมัครพิจารณา นอกจากนี้กรมการจัดหางานยังมีการส่งเสริมการประกอบอาชีพอิสระ และกองทุนสำหรับผู้รับงานไปทำที่บ้านที่เป็นเงินทุนหมุนเวียนเพื่อกู้ยืมไปซื้อวัตถุดิบโดยไม่คิดดอกเบี้ย รวมทั้งทางเลือกให้ผู้ว่างงาน แรงงานคืนถิ่นที่สนใจยกระดับทักษะฝีมือแรงงาน up skill re skill กับกรมพัฒนาฝีมือแรงงานซึ่งบูรณาการร่วมกับกรมการจัดหางานในการส่งเสริมการมีงานทำให้คนไทย
วันพฤหัสบดีที่ 4 สิงหาคม 2565
“กรุงไทย”ผนึก “อบก.” หนุนเอสเอ็มอีปรับเปลี่ยนเครื่องจักร เพิ่มประสิทธิภาพธุรกิจ ลดปล่อยก๊าซเรือนกระจก สู่การเติบโตยั่งยืน
“ธนาคารกรุงไทย” มุ่งมั่นขับเคลื่อนธุรกิจสู่ความยั่งยืน จับมือ“อบก.” สนับสนุนผู้ประกอบการเอสเอ็มอี ปรับเปลี่ยนเครื่องจักรและอุปกรณ์ เพื่อเพิ่มประสิทธิภาพการผลิต และลดปล่อยก๊าซเรือนกระจก หนุนธุรกิจเติบโตยั่งยืน
นายเกียรติชาย ไมตรีวงษ์ ผู้อำนวยการ องค์การบริหารจัดการก๊าซเรือนกระจก(อบก.) เปิดเผยว่า อบก.และธนาคารกรุงไทย ได้ลงนามบันทึกข้อตกลงความร่วมมือ (MOU) ในโครงการ “การส่งเสริมมาตรการสนับสนุนทางการเงิน(Financial Support) ให้กับผู้ประกอบการเพื่อการดำเนินการลดก๊าซเรือนกระจก” เพื่อสนับสนุนให้ผู้ประกอบการเข้าถึงแหล่งเงินทุนในการปรับเปลี่ยนเครื่องจักรและอุปกรณ์ เพื่อเพิ่มประสิทธิภาพการผลิตและลดการปล่อยก๊าซเรือนกระจก โดย อบก. มีความพร้อมด้านเทคนิควิชาการในการวัดหรือประเมินปริมาณการลดก๊าซเรือนกระจกที่ได้จากการดำเนินกิจกรรมทางธุรกิจ และการให้การรับรองคาร์บอนเครดิต รวมทั้งการให้ข้อมูลให้แก่ผู้ประกอบการในการเข้าถึงแหล่งเงินทุน ตามความร่วมมือของทั้งสองหน่วยงาน
นายวีระพงศ์ ศุภเศรษฐ์ศักดิ์ รองกรรมการผู้จัดการใหญ่ สายงานธุรกิจขนาดกลาง ธนาคารกรุงไทย เปิดเผยว่า ธนาคารกรุงไทย มุ่งมั่นขับเคลื่อนธุรกิจอย่างมีความรับผิดชอบต่อสังคม สิ่งแวดล้อม และธรรมาภิบาล (ESG) พร้อมนำเป้าหมายการพัฒนาอย่างยั่งยืน (SDGs) มาปรับใช้ในการดำเนินงานอย่างต่อเนื่อง เพื่อสนับสนุนให้ธุรกิจเติบโตอย่างยั่งยืน ซึ่งจากการร่วมมือกันครั้งนี้ ธนาคารพร้อมที่จะเป็นแหล่งทุนให้กับผู้ประกอบการ SME ที่ต้องการลงทุนติดตั้งเครื่องมืออุปกรณ์ ปรับปรุง หรือ ปรับเปลี่ยนเครื่องจักรและอุปกรณ์ หรือ การดำเนินการที่เกี่ยวข้องกับการดำเนินการ เพื่อเพิ่มประสิทธิภาพการผลิตด้วยเครื่องจักร รวมทั้งเป็นที่ปรึกษาทางด้านการบริหารอัตราแลกเปลี่ยนในการชำระเงินค่าเครื่องจักรและอุปกรณ์ที่ผู้ประกอบการนำเข้ามาจากต่างประเทศ อีกทั้งยังพร้อมส่งเสริมให้ความรู้กับผู้ประกอบการ SME ลดการปล่อยก๊าซเรือนกระจก ดูแลรักษาสิ่งแวดล้อม และสนับสนุนให้ธุรกิจเติบโตอย่างยั่งยืน
ทั้งนี้ กรุงไทย ในฐานะธนาคารพาณิชย์ชั้นนำของประเทศ พร้อมเป็นที่ปรึกษาด้านการบริหารอัตราแลกเปลี่ยนในการชำระเงินค่าเครื่องจักรและอุปกรณ์ที่ผู้ประกอบการนำเข้าจากต่างประเทศ และสนับสนุนสินเชื่อที่ตอบโจทย์ธุรกิจ อาทิ สินเชื่อ Robotics & Automation เพื่อปรับเปลี่ยนเครื่องจักร เพิ่มยอดผลิตได้ดังใจด้วยระบบอัตโนมัติ และดอกเบี้ย เริ่มต้น 4% ต่อปี ผ่อนนานสูงสุด 7 ปี สินเชื่อเพื่อสิ่งแวดล้อมร่วมกับกองทุนสิ่งแวดล้อม เพื่อลงทุนในระบบบำบัดของเสียในธุรกิจ อัตราดอกเบี้ยคงที่ 3% ต่อปี ผ่อนนานสูงสุด 7 ปี สินเชื่อธุรกิจเพื่อการอนุรักษ์พลังงานและสิ่งแวดล้อมเพื่อการติดตั้ง Solar Rooftop ให้วงเงินสูง ผ่อนนานสูงสุด 10 ปี สินเชื่อนวัตกรรมดีไม่มีดอกเบี้ย ฟรีดอกเบี้ย เงินกู้ 3 ปีแรก สินเชื่อรักกันยาวๆ ดอกเบี้ย เริ่มต้น 4 % ต่อปี วงเงินสูงสุด 100 ล้านบาท ผ่อนนานสูงสุด 10 ปี เป็นต้น สำหรับผู้สนใจติดต่อสำนักงานธุรกิจทั่วประเทศ ธนาคารกรุงไทยทุกสาขา หรือ โทร 02-111-1111
วันอังคารที่ 28 กันยายน 2564
ปลัดสธ. เปิดศูนย์หัวใจและหลอดเลือดและศูนย์ฟอกไต ใหญ่ที่สุดใน จ.สมุทรปราการ
ปลัดกระทรวงสาธารณสุขเปิดศูนย์หัวใจและหลอดเลือดครบวงจร รพ.สมุทรปราการ โดยความร่วมมือของภาคเอกชน ให้ประชาชนเข้าถึงการรักษาด้วยเครื่องมือที่ทันสมัย มีศักยภาพในการสวนหัวใจได้ปีละกว่า 3,000 ราย ผ่าตัดหัวใจกว่า 100 ราย ส่วนศูนย์ฟอกไตขนาด 50 เตียง
ปลัดกระทรวงสาธารณสุขเปิดศูนย์หัวใจและหลอดเลือดครบวงจร รพ.สมุทรปราการ โดยความร่วมมือของภาคเอกชน ให้ประชาชนเข้าถึงการรักษาด้วยเครื่องมือที่ทันสมัย มีศักยภาพในการสวนหัวใจได้ปีละกว่า3,000 ราย ผ่าตัดหัวใจกว่า 100 ราย ส่วนศูนย์ฟอกไตขนาด 50 เตียง ใหญ่ที่สุดในจ.สมุทรปราการ ตั้งแต่เดือนมีนาคมให้บริการไปแล้วกว่า 1,500 ราย
วันนี้ (28 กันยายน 2564) ที่รพ.สมุทรปราการ จ.สมุทรปราการ นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังเป็นประธานเปิดศูนย์หัวใจและหลอดเลือดและศูนย์ฟอกไตโรงพยาบาลสมุทรปราการ ว่า กระทรวงสาธารณสุขมีนโยบายส่งเสริมให้สถานพยาบาลในสังกัดเพิ่มศักยภาพการบริการขั้นสูง โดยลงทุนร่วมกับภาคเอกชนที่มีความพร้อมด้านเครื่องมืออุปกรณ์การแพทย์ ทำให้ประชาชนเข้าถึงการรักษาจากแพทย์ที่มีความเชี่ยวชาญและเครื่องมือที่ทันสมัย สำหรับโรงพยาบาลสมุทรปราการ ได้ร่วมมือกับโรงพยาบาลจุฬารัตน์ เปิดศูนย์หัวใจและหลอดเลือดครบวงจรซึ่งมีศักยภาพสูงสุดแห่งหนึ่งในภาคตะวันออก มีเตียงรองรับผู้ป่วย 20 เตียง หอผู้ป่วยหัวใจวิกฤติ 7 เตียง และห้องความดันลบอีก 6 เตียง มีอายุรแพทย์โรคหัวใจ แพทย์ผ่าตัดหัวใจและทรวงอก และพยาบาลเชี่ยวชาญด้านโรคหัวใจ ประจำตลอด 24 ชั่วโมง ให้บริการสวนหัวใจ ใส่บอลลูน แก้ไขการเต้นของหัวใจที่ผิดปกติ รวมทั้งผ่าตัดหัวใจแบบเปิด โดยสามารถสวนหัวใจได้ปีละกว่า 3,000 ราย และผ่าตัดหัวใจได้ปีละกว่า 100 ราย นอกจากนี้กระทรวงสาธารณสุขได้สนับสนุนเครื่องสวนหัวใจระนาบเดี่ยวเพิ่ม 1 เครื่อง ทำให้ความสามารถสวนหัวใจผู้ป่วยได้มากกว่า 400 รายต่อวัน
ส่วนศูนย์ฟอกไตเทียม จากความร่วมมือกับ บริษัท อิออนเมด จำกัด พัฒนาเป็นศูนย์ฟอกไต50 เตียง มีขนาดใหญ่ที่สุดใน จ.สมุทรปราการ เปิดให้บริการวันจันทร์ - เสาร์ วันละ 3 รอบ ตั้งแต่เดือนมีนาคม 2564 ถึงปัจจุบันให้บริการฟอกไตไปแล้วกว่า 1,500 ราย
“ความร่วมมือระหว่างภาครัฐและเอกชนในการดำเนินการให้บริการด้านสุขภาพเพิ่มศักยภาพของโรงพยาบาลภาครัฐได้เป็นอย่างดี ประชาชนจะได้รับประโยชน์สูงสุด เข้าถึงบริการด้วยเครื่องมือที่ทันสมัยไม่ต้องเดินทางเข้ามารักษาใน กทม. และขอชื่นชมทีมผู้บริหาร รพ.สมุทรปราการ ที่ได้ทุ่มเทและตั้งใจในการพัฒนาโรงพยาบาลในภาวะที่มีความยากลำบากวิกฤตโควิด 19 ที่รับรักษาคนไข้โควิดในโรงพยาบาลกว่า 5,000 คนและโรงพยาบาลสนามกว่า 30,000 คน” นพ.เกียรติภูมิกล่าว
***************************** 28 กันยายน 2564
วันพฤหัสบดีที่ 3 กุมภาพันธ์ 2565
ปลัดฯ กอบชัย ร่วมคณะราชเลขานุการในพระองค์ลงพื้นที่ติดตามความก้าวหน้ากิจกรรมจิตอาสาคลองสวย น้ำใส ในพื้นที่คลองต่างๆ ของกรุงเทพมหานคร
ปลัดฯ กอบชัย ร่วมคณะราชเลขานุการในพระองค์ลงพื้นที่ติดตามความก้าวหน้ากิจกรรมจิตอาสาคลองสวย น้ำใส ในพื้นที่คลองต่างๆ ของกรุงเทพมหานคร
ปลัดฯ กอบชัย ร่วมคณะราชเลขานุการในพระองค์ลงพื้นที่ติดตามความก้าวหน้ากิจกรรมจิตอาสาคลองสวย น้ำใส ในพื้นที่คลองต่างๆ ของกรุงเทพมหานคร
วันนี้ (3 กุมภาพันธ์ 2565) พลอากาศเอก สถิตย์พงษ์ สุขวิมล ราชเลขานุการในพระองค์ เลขาธิการพระราชวัง ประธานกรรมการในคณะกรรมการอำนวยการโครงการจิตอาสาพระราชทาน พร้อมด้วยหัวหน้าส่วนราชการระดับปลัดกระทรวง ประกอบด้วย นายกอบชัย สังสิทธิสวัสดิ์ ปลัดกระทรวงอุตสาหกรรม ปลัดสำนักนายกรัฐมนตรี ปลัดกระทรวงมหาดไทย ปลัดกระทรวงคมนาคม ปลัดกระทรวงพลังงาน รองปลัดกรุงเทพมหานคร รองปลัดสำนักนายกรัฐมนตรี รองอธิบดีกรมควบคุมมลพิษ รักษาการอธิบดีกรมเจ้าท่า ผู้ว่าการ กฟผ. และผู้บริหาร SCG ผู้บริหารบริษัทเรือด่วนเจ้าพระยา และผู้บริหารบริษัทmine smart ferry ลงเรือติดตามความก้าวหน้าโครงการจิตอาสาคลองสวย น้ำใสในพื้นที่คลองต่างๆ ของกรุงเทพมหานคร โดยเริ่มจากคลองแสนแสบ คลองผดุงกรุงเกษมและแม่น้ำเจ้าพระยา พร้อมเร่งให้มีการจัดระเบียบ ปรับปรุงภูมิทัศน์และสภาพแวดล้อม เพื่อพัฒนาคลองให้สวยงามน่าอยู่อาศัย น้ำไหลสะดวก ไม่มีขยะและวัชพืชกีดขวางทางน้ำไหลบริเวณ 2 ฝั่งคูคลอง พร้อมทั้งส่งเสริมการใช้เรือไฟฟ้าเพื่อใช้แทนเรือโดยสาร เพื่อเป็นการลดมลพิษและรักษาสิ่งแวดล้อมต่อไป
วันศุกร์ที่ 27 พฤษภาคม 2565
บีโอไอร่วมงาน Gala Dinner ในโอกาสอำลาตำแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
บีโอไอร่วมงาน Gala Dinner ในโอกาสอำลาตำแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
บีโอไอร่วมงาน Gala Dinner ในโอกาสอำลาตำแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (BOI) ได้เข้าร่วมงาน Gala Dinner ในโอกาสอำลาตำแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT) ภายในงานมีการนำเสนอเทรนด์ธุรกิจรถยนต์ไฟฟ้า (EV) ในอนาคต โดยผู้บริหารของบริษัท Espro, Noodoe, Kymco และ Chunghwa Telecom โดยมีแขกผู้มีเกียรติเข้าร่วมงาน อาทิ คุณสนั่น อังอุบลกุล ประธานสภาหอการค้าแห่งประเทศไทย, คุณอิสระ ว่องกุศลกิจ ประธานกิตติมศักดิ์หอการค้าไทย, Mrs. Vibeke Lyssand Leirvag ประธาน JFCCT คนใหม่ ณ โรงแรมคิมป์ตัน มาลัย เมื่อวันที่ 25 พฤษภาคม 2565
วันเสาร์ที่ 16 ตุลาคม 2564
ดีอีเอส เผยผลการประสานงานตรวจสอบเฟคนิวส์ พบสัดส่วนข่าวจริงขยับขึ้นต่อเนื่อง
ดีอีเอส เผยผลการประสานงานตรวจสอบเฟคนิวส์ พบสัดส่วนข่าวจริงขยับขึ้นต่อเนื่อง
“นพวรรณ”โฆษกดีอีเอสฝ่ายการเมืองสรุปสถานการณ์ข่าวปลอมรอบสัปดาห์ข่าวเกี่ยวกับโควิดเริ่มชะลอตัวด้านภาพรวมการประสานงานตรวจสอบกับหน่วยงานที่เกี่ยวข้องพบสัดส่วนข่าวจริงขยับสูงขึ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่8-14ต.ค. 64โดยศูนย์ต่อต้านข่าวปลอมมีข้อความที่เข้ามาจำนวน11,567,491ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน196ข้อความรวมเรื่องที่ต้องดำเนินการตรวจสอบ105เรื่องในจำนวนนี้เป็นข่าวเกี่ยวกับโควิด48เรื่อง
“จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้วจำนวน56เรื่องโดยพบว่ามีสัดส่วนที่เป็นข่าวจริง30เรื่องถือว่าเป็นแนวโน้มที่ดีว่าข้อมูลข่าวสารที่มีการเผยแพร่กันในวงกว้างบนออนไลน์และโซเชียลมีสัดส่วนที่เป็นข้อเท็จจริงขยับเข้ามาแทนที่ในฟากข้อมูลเท็จหรือข้อมูลบิดเบือนเพิ่มขึ้นสะท้อนว่าบทบาทของศูนย์ต่อต้านข่าวปลอมในการเผยแพร่ความรู้และการสร้างความตระหนักให้กับประชาชนในเรื่องการตรวจสอบข้อมูลก่อนแชร์ต่อเป็นไปอย่างมีประสิทธิภาพควบคู่ไปกับการบังคับใช้มาตรการทางกฎหมายกับผู้เผยแพร่เฟคนิวส์ที่สร้างผลกระทบต่อสังคมเศรษฐกิจและประชาชน”นางสาวนพวรรณกล่าว
สำหรับข่าวปลอมที่มีคนสนใจสูงสุด3อันดับแรกรอบสัปดาห์ล่าสุดนี้ประเด็นวัคซีนกลับมาได้รับความสนใจอย่างมากอีกครั้งโดยเฟคนิวส์เรื่องวัคซีนไฟเซอร์หรือโมเดอร์นาเป็นยาพิษหากฉีดจะมีชีวิตอยู่ได้ไม่เกิน2ปีได้รับความสนใจจากประชาชนมากสุดตามมาด้วยข่าวปลอมเรื่องเด็กอายุ11ปีถูกคฝ.ควบคุมตัวที่ชุมชนดินแดงและเรื่องคฝ.ที่ถูกยิงเข้าศรีษะบริเวณแฟลตดินแดงเป็นการยิงพลาดของตำรวจที่ตั้งใจจะยิงประชาชนตามลำดับ
นางสาวนพวรรณกล่าวว่าอยากขอความร่วมมืออย่างต่อเนื่องจากประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandรวมถึงหากประชาชนพบข้อมูลการกระทำผิดเบาะแสการฉ้อโกงหรือหลอกลวงทางโซเชียลโทร. 1212เพื่อจะประสานต่อไปยังหน่วยงานที่เกี่ยวข้องต่อไป
***********
วันพุธที่ 17 พฤศจิกายน 2564
รองปลัดกระทรวงเกษตรฯ ตรวจเยี่ยมแผนพัฒนาท่าเทียบเรือประมงภูเก็ต องค์การสะพานปลา
รองปลัดกระทรวงเกษตรฯ ตรวจเยี่ยมแผนพัฒนาท่าเทียบเรือประมงภูเก็ต องค์การสะพานปลา
นายอำพันธุ์ เวฬุตันติ รองปลัดกระทรวงเกษตรและสหกรณ์ ในฐานะกรรมการบริหารองค์การสะพานปลาลงพื้นที่ตรวจท่าเทียบเรือประมงภูเก็ต หมู่ที่ 1 ตำบลรัษฎา อำเภอเมืองภูเก็ต จังหวัดภูเก็ต โดยมีประมงจังหวัดภูเก็ตเกษตรจังหวัดภูเก็ต ผู้แทนเกษตรและสหกรณ์จังหวัดภูเก็ต และ ผู้แทนหัวหน้าด่านตรวจประมงภูเก็ต พร้อมด้วยเจ้าหน้าที่ท่าเทียบเรือประมงภูเก็ตให้การต้อนรับมีการรับฟังสรุปรายงานสภาพพื้นที่ตามแผนพัฒนาท่าเทียบเรือประมงภูเก็ตจากนางเกศสุดา ตีสิงห์ ปฏิบัติหน้าที่หัวหน้าสำนักงานท่าเทียบเรือประมงภูเก็ต และลงตรวจพื้นที่ตามแผนพัฒนาท่าเทียบเรือเพื่อดูความพร้อม และข้อจำกัดของพื้นที่ โดยนายสัพพัญญู เกื้อสกุล เจ้าพนักงานธุรการ นำการตรวจเป็นไปด้วยความเรียบร้อย
วันพฤหัสบดีที่ 9 ธันวาคม 2564
'รมว.วราวุธ' ร่วม ครม. ลงพื้นที่สุพรรณบุรี ส่งมอบเงินประกันรายได้ข้าว วงเงินกว่า 74,000 ล้านบาท ช่วยเหลือเกษตรกรผู้ปลูกข้าว
'รมว.วราวุธ' ร่วม ครม. ลงพื้นที่สุพรรณบุรี ส่งมอบเงินประกันรายได้ข้าว วงเงินกว่า 74,000 ล้านบาท ช่วยเหลือเกษตรกรผู้ปลูกข้าว
'รมว.วราวุธ' ร่วม ครม. ลงพื้นที่สุพรรณบุรี ส่งมอบเงินประกันรายได้ข้าว วงเงินกว่า 74,000 ล้านบาท ช่วยเหลือเกษตรกรผู้ปลูกข้าว
วันนี้ (9 ธ.ค. 64) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมคณะรัฐมนตรีลงพื้นที่จังหวัดสุพรรณบุรี โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 2564/65 โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานส่งมอบเงินตามมาตรการช่วยเหลือเกษตรกรผู้ปลูกข้าว วงเงินกว่า 74,000 ล้านบาท และมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายธนารัตน์ งามวลัยรัตน์ ผู้จัดการ ธ.ก.ส. พร้อมผู้บริหารและผู้แทนจากส่วนงานต่าง ๆ เข้าร่วมกิจกรรม ณ ตลาดกลางสินค้าเกษตรสุพรรณบุรี อำเภอศรีประจันต์ จังหวัดสุพรรณบุรี
ภายในงาน นายกรัฐมนตรี พร้อมคณะ ได้พบปะเกษตรกรผู้ปลูกข้าวและประชาชน เยี่ยมชมกระบวนการรวบรวมข้าวเปลือกจากสมาชิกสหกรณ์ตามโครงการมาตรการคู่ขนาน พร้อมเยี่ยมชมรถบรรจุน้ำดื่มสะอาดเคลื่อนที่จากกรมทรัพยากรน้ำบาดาล ที่สนับสนุนน้ำดื่มสะอาดบรรจุขวดจำนวน 10,000 ขวด น้ำดื่มสะอาดบรรจุแกลลอนขนาด 5 ลิตร จำนวน 1,000 แกลลอน และกรอกน้ำดื่มแจกจ่ายประชาชนที่มาร่วมงาน ตามนโยบาย "รัฐบาลห่วงใยประชาชน น้ำกินน้ำใช้ต้องไม่ขาดแคลน พวกเราจึงเร่งจัดหาน้ำบาดาลให้ประชาชนอย่างต่อเนื่อง"
โครงการประกันรายได้เกษตรกรผู้ปลูกข้าว ปี 2564/65 เป็นโครงการที่ได้รับการอนุมัติวงเงินงบประมาณเพิ่มเติมจากคณะรัฐมนตรี เมื่อวันที่ 30 พฤศจิกายน 2564 และคณะกรรมการ ธ.ก.ส. เมื่อวันที่ 3 ธันวาคม 2564 จำนวน 74,569 ล้านบาท เป้าหมายช่วยเหลือเกษตรกรผู้ปลูกข้าว 4.69 ล้านครัวเรือน ให้ได้รับผลตอบแทนจากการผลิตที่เหมาะสม
ซึ่ง ธ.ก.ส. จะทยอยโอนเงินเข้าบัญชีเกษตรกรโดยตรง 9-13 ธ.ค. พร้อมเสริมมาตรการคู่ขนานผ่านโครงการสินเชื่อชะลอการขายข้าวเปลือกนาปี ปีการผลิต 2564/65 เพื่อพยุงราคาข้าวผ่านสินเชื่อรวบรวมและสร้างมูลค่าเพิ่มโดยสถาบันเกษตรกร และสินเชื่อชะลอการขายข้าวเปลือก วงเงินรวมกว่า 35,000 ล้านบาท
วันอาทิตย์ที่ 14 พฤศจิกายน 2564
ธ.ก.ส. ร่วมงาน Money Expo เชียงใหม่ ครั้งที่ 16
ธ.ก.ส. นำผลิตภัณฑ์เงินฝากออมทรัพย์ทวีโชค สินเชื่อนวัตกรรมดีมีเงินทุน พร้อมจัดแคมเปญสุดพิเศษ ละของที่ระลึกมากมาย ในงาน Money Expo เชียงใหม่ ครั้งที่ 16 ณ เชียงใหม่ฮอลล์ ศูนย์การค้าเซ็นทรัล พลาซา เชียงใหม่ 12–14 พฤศจิกายนนี้
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้นำผลิตภัณฑ์ทางการเงินและสินเชื่อต่าง ๆ เปิดให้บริการภายในงาน อาทิเงินฝากออมทรัพย์ทวีโชคซึ่งเป็นเงินฝากที่ได้รับดอกเบี้ยและรางวัลในระดับจังหวัดปีละ 2 ครั้ง โดยฝากทุก ๆ 2,000 บาท ติดต่อกันทุก ๆ 3 เดือน จะได้รับสิทธิ์จับรางวัล 1 สิทธิ์ และเมื่อมียอดฝากคงเหลือทุก ๆ 10,000 บาท ฝากติดต่อกันทุก ๆ 7 เดือนจะได้รับสิทธิ์จับรางวัลระดับประเทศปีละ 1 ครั้ง พิเศษเมื่อฝากติดต่อกัน 10 เดือน จะได้รับเพิ่มอีก 1 สิทธิ์
นอกจากนี้ยังมีเงินฝาก A-Savingsบัญชีเงินฝาก Digital ดอกเบี้ยร้อยละ 0.45 ต่อปี เงินฝากผู้สูงอายุ Senior Savings สำหรับผู้มีอายุ 50 ปีขึ้นไป อัตราดอกเบี้ยร้อยละ 0.25 ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ยร้อยละ 0.45ต่อปี ฝากได้คนละ 1 บัญชี สูงสุดไม่เกิน 10 ล้านบาทเงินฝากออมทรัพย์พิเศษเปิดบัญชี 10,000 บาท และครั้งต่อไปฝากเงินขั้นต่ำ 1,000 บาท รับดอกเบี้ยร้อยละ 0.45ต่อปี ไม่เสียภาษีเงินฝากประจำปลอดภาษี 24 เดือนฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือนรับดอกเบี้ยร้อยละ 1.30ต่อปี เงินฝากสงเคราะห์ชีวิต ธ.ก.ส. เพิ่มรัก 2 12/10 ธกส ทวีรัก 99 และ ธกส รักคุณ สมัครใช้บริการแอปพลิเคชัน ธ.ก.ส. A-Mobileเพื่อให้การโอนเงินบนมือถือสะดวกรวดเร็วและง่ายเพียงปลายนิ้วบริการ SMS Alertบริการ BAAC Connectรวมถึงการให้บริการยืนยันตัวตนผ่านอิเล็กทรอนิกส์ (e – KYC) เพื่อรองรับการให้บริการธุรกรรมออนไลน์ในอนาคต
นายไพศาลกล่าวอีกว่า สำหรับด้านสินเชื่อ ธ.ก.ส. มีบริการให้คำปรึกษาที่หลากหลายเช่น สินเชื่อ นวัตกรรมดีมีเงินทุนเพื่อเป็นค่าใช้จ่ายหรือค่าลงทุนในการประกอบอาชีพเกษตรกรรมในลักษณะSmart Farmerอัตราดอกเบี้ยร้อยละ 4 ต่อปีสินเชื่อสานฝันสร้างอาชีพเพื่อเป็นค่าใช้จ่ายในการประกอบอาชีพการเกษตรหรือค้าขายเพื่อเลี้ยงชีพวงเงินไม่เกิน 100,000 บาทต่อรายอัตราดอกเบี้ยร้อยละ 4ต่อปีเป็นต้นพิเศษ!พบกับแคมเปญ “สวัสดีทวีโชค”สำหรับลูกค้าใหม่ เพียงเปิดบัญชีเงินฝากออมทรัพย์ทวีโชคฝากเงินตั้งแต่ 20,000 บาทขึ้นไป คงยอดไว้ 3 เดือนแคมเปญ “สมัครกรมธรรม์ ธกส รักคุณ สะสมแต้มแลกของรางวัลกับ A-Rewards” หรือแคมเปญ “Scan ปั๊บ รับฟรี 2 ต่อ”รับฟรีของที่ระลึกมากมายภายในงาน
วันอังคารที่ 8 กุมภาพันธ์ 2565
กรมการขนส่งทางราง ลงประชาสัมพันธ์เชิญชวนหน่วยงานระบบขนส่งทางราง เข้าร่วมกิจกรรมการประเมินระดับคุณภาพสถานีขนส่งทางราง “สถานีดีพร้อม”
ชิงโล่ ประกาศเกียรติคุณ และเงินรางวัลมูลค่ารวมกว่า 130,000 บาท
กรมการขนส่งทางราง (ขร.) กระทรวงคมนาคม ลงพื้นที่ประชาสัมพันธ์กิจกรรมการประเมินระดับคุณภาพสถานีขนส่งทางราง “สถานีดีพร้อม” ภายใต้แนวคิด “กรมรางสร้างสุข .. ด้วยคุณภาพดีพร้อม DRT creates happiness of stations” ร่วมชิงโล่เกียรติยศ ใบประกาศเกียรติคุณ พร้อมเงินรางวัลมูลค่ารวมกว่า 130,000 บาท กิจกรรมในครั้งนี้ เป็นการเชิญชวนหน่วยงานผู้ให้บริการขนส่งทางรางเข้าร่วมกิจกรรม เพื่อยกระดับมาตรฐานการบริการและความปลอดภัยในระบบขนส่งทางรางให้มีประสิทธิภาพและสร้างขวัญกำลังใจให้แก่เจ้าหน้าที่และหน่วยงานที่รับผิดชอบโดยที่ผ่านมา ขร. ได้ลงพื้นที่ประชาสัมพันธ์กิจกรรมในสถานีต่างๆ รวมทั้งสิ้น 32 สถานี ดังนี้
•วันที่ 16 มกราคม 2565 ที่สถานีกลางบางซื่อ สถานีดอนเมือง และสถานีรังสิต
•วันที่ 19-20 มกราคม 2565 ที่สถานีตลิ่งชัน สถานีบางบำหรุ สถานีบางซ่อน สถานีหลักหก สถานีจตุจักร สถานีวัดเสมียนนารี สถานีการเคหะ สถานีบางเขน สถานีทุ่งสองห้อง สถานีหลักสี่ และสถานีหลักหก
•วันที่ 27 มกราคม 2565 ที่สถานีชลบุรี สถานีบางพระ และสถานีศรีราชา
•วันที่ 3 กุมภาพันธ์ 2565 ที่สถานีอิสรภาพ สถานีพญาไท สถานีราชปรารภ สถานีมักกะสัน สถานีรามคำแหง สถานีหัวหมาก สถานีบ้านทับช้าง สถานีลาดกระบัง และสถานีสุวรรณภูมิ
•วันที่ 7 กุมภาพันธ์ 2565 ที่สถานีสะพานตากสิน สถานีกรุงธนบุรี สถานีอุดมสุข สถานีเจริญนคร สถานีเตาปูน และสถานีบางซ่อน
ขร. จึงขอเชิญชวนสถานีขนส่งทางรางทุกระบบเข้าร่วมกิจกรรมตั้งแต่วันนี้ถึงวันที่ 31 มีนาคม 2565
วันอังคารที่ 29 มีนาคม 2565
นายกฯ เตรียมร่วมการประชุม BIMSTEC ครั้งที่ 5 (30 มี.ค. 65) และไทยพร้อมรับไม้ต่อจากศรีลังกาเป็น "ประธานการประชุมฯ" ครั้งต่อไป
.....
ใกล้เข้ามาแล้ว กับการประชุมผู้นำความริเริ่มแห่งอ่าวเบงกอล สำหรับความร่วมมือหลากหลายสาขาทางวิชาการและเศรษฐกิจ (BIMSTEC) ครั้งที่ 5 และการประชุมที่เกี่ยวข้อง จัดโดยประเทศศรีลังกาในวันที่ 30 มี.ค. 65 เวลา 09.50 น. (ระบบการประชุมทางไกล)
.
การประชุมครั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเข้าร่วมประชุมพร้อมกับผู้นำจากประเทศต่าง ๆ ได้แก่ บังคลาเทศ ภูฏาน อินเดีย เมียนมา เนปาล ศรีลังกา พร้อมกล่าวถ้อยแถลงในนามผู้นำรัฐบาลไทย ณ ทำเนียบรัฐบาล
.
นอกจากนี้ นายกฯ ในฐานะ "ตัวแทนประเทศไทย" จะร่วมพิธีรับมอบตำแหน่งประธาน BIMSTEC ครั้งต่อไป ต่อจากประเทศศรีลังกา (วาระ 2 ปี) มุ่งผลักดันประเด็นต่าง ๆ ให้เกิดผลเป็นรูปธรรมโดยเร็วในช่วงการดำรงตำแหน่งประธาน เช่น สนับสนุนการฟื้นตัวทางเศรษฐกิจหลังการแพร่ระบาดของโควิด-19 การเตรียมพร้อมเพื่อรับมือกับความท้าทายและวิกฤตรูปแบบต่าง ๆ เป็นต้น
.
อ่านเพิ่มเติม คลิกhttps://www.thaigov.go.th/news/contents/details/52983
#ไทยคู่ฟ้า#ร่วมต้านโควิด19
-------------------